Nasi goreng kampung

Nasi Goreng Kampung () ialah salah satu masakan Malaysia yang terkenal dan mudah didapati di warung-warung dan restoran yang menjual secara à la carte. Nasi Goreng Kampung adalah salah satu jenis variasi atau kepelbagaian menu nasi goreng yang boleh didapati di Malaysia dan Selatan Thailand.

Sebar di negara jiran
Bermula dari rancangan Master Chef Indonesia musim 8 dan 9 iaitu diperkenalkan oleh Pak Adi dan Victor.

Jenis masakan 
Berbeza dengan nasi goreng jenis yang lain, nasi goreng ini dikenalpasti melalui cara masakan nasi goreng itu sendiri. Nasi goreng ini, selain menggunakan bahan tumis biasa iaitu bawang, lazimnya sayur dan ikan bilis turut digunakan. Sayur yang biasa digunakan pula ialah sayur kangkung. Nasi goreng kampung juga turut terkenal dengan kepedasannya kerana penggunaan cili api atau cili padi dalam masakan. Walau bagaimanapun, pelanggan boleh meminta untuk tidak meletakkan cili agar kepedasan tidak terasa.

Kepelbagaian jenis nasi goreng ini bergantung kepada tukang masak itu sendiri.

Hidangan
Nasi goreng ayam secara lazimnya dihidang bersama hirisan timun. Terdapat juga yang dihidangkan bersama beberapa racik daun selada, telur goreng, hirisan tomato ataupun keropok, bersama sos atau sambal. Ada juga yang meletakkan sup sebagai sampingan.

Lihat juga
 Nasi goreng ayam
 Nasi goreng USA
 Nasi goreng pattaya
 Nasi goreng cina

Kampung
Masakan Melayu
Masakan Malaysia
Hidangan nasi Malaysia

Rujukan